Raudoja (Soodla jõgi)
Raudoja on jõgi Harjumaal, Soodla jõe vasakpoolne lisajõgi. Oja pikkus on 10,2 km ja valgla pindala 22,9 km². Raudoja saab alguse Koitjärve raba lõunaservast ja suubub Soodla jõkke 15,6 km kaugusel Soodla jõe suudmest. Suudmeosas on Raudoja üles paisutatud, moodustades Raudoja veehoidla. Osaliselt voolab oja kunstlikus sängis (kraavis). Varem on Raudoja lähteks arvatud Kivijärv Koitjärve raba keskel.